Държавен вестник, бр. 99, 2010 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  99
система не трябва да създава риск от изхвърляне 
и физическо нараняване на потребителите или 
нараняване на трети лица.
(2) Максималната проектна скорост на 
електрически задвижваните играчки за возене 
трябва да е ограничена, за да се намали рискът 
от нараняване.
Чл. 41. Формата и съставът на предметите, 
изстрелвани от играчки, проектирани за тази 
цел, както и кинетичната енергия, която те раз­
виват при изстрелване от играчката, не трябва 
да създават риск от физическо увреждане на 
потребителя или на трети лица. 
Чл. 42. Играчките се произвеждат така, че: 
1. максималната и минималната температура 
на достъпните им повърхности да не създават 
опасност от увреждане на тъканта при допир, и 
2. течностите и газовете, съдържащи се в 
играчките, не трябва да достигат температури 
или налягане, които при отделянето им поради 
счупване или друго неправилно функциониране 
на играчките могат да предизвикват изгаряне, 
попарване или други физически наранявания.
Чл. 43. Играчките, издаващи звуци, се про­
ектират и произвеждат по начин, съобразен с 
максималните стойности за импулсен и непре­
къснат шум, така че звукът, издаван от тях, да 
не уврежда слуха на децата.
Чл. 44. Играчките за стимулиране на опре­
делена активност се произвеждат така, че да 
се намали, доколкото е възможно, рискът от 
сблъсък или заклещване на части от тялото 
или прищипване на облекло, както и от падане, 
удар или удавяне. Всяка повърхност на такава 
играчка, достъпна за едно или повече деца, се 
проектира така, че да понесе теглото им. 
Раздел II
Възпламенимост
Чл. 45. (1) Играчките не трябва да предста­
вляват опасен възпламеним елемент в обкръже­
нието на детето. Те трябва да са съставени от 
материали, които изпълняват едно или повече 
от следните условия: 
1. не се запалват при пряко излагане на 
пламък или искра, или друг потенциален из­
точник на огън;
2. не са лесновъзпламеними (пламъкът 
изгасва веднага, щом изчезне източникът на 
запалването му); 
3. ако бъдат запалени, горят бавно и не 
създават възможност за бързо разпространение 
на пламъка; 
4. независимо от химическия є състав иг­
рачката се проектира така, че да се забави 
механически процесът на изгаряне.
(2) Възпламенимите материали не трябва 
да създават риск от запалване на другите ма­
териали, използвани в играчките.
Чл. 46. (1) Химическите играчки, които, 
за да изпълнят основното си предназначение, 
съдържат вещества и смеси, отговарящи на 
критериите на някой от класовете или катего­
риите на опасност, установени в Приложение I 
на Регламент (ЕО) № 1272/2008 на Европейския 
парламент и на Съвета от 16 декември 2008 г. 
относно класифицирането, етикетирането и 
опаковането на вещества и смеси (ОВ, L 353 
от 31.12.2008 г.), не трябва да съдържат таки­
ва вещества и смеси, които могат да станат 
възпламеними вследствие на отделянето на 
негорими летливи техни съставки.
(2) Класовете или категориите на опасност 
по ал. 1 са:
1. класове на опасност 2.1 – 2.4, 2.6 и 2.7, 
2.8, типове A и В, 2.9, 2.10, 2.12, 2.13, категории 
1 и 2, 2.14, категории 1 и 2, 2.15, типове A – F;
2. класове на опасност 3.1 – 3.6, 3.7, вредни 
ефекти върху половата функция и оплодителната 
способност или върху развитието, 3.8 ефекти, 
различни от наркотичните ефекти, 3.9 и 3.10;
3. клас на опасност 4.1;
4. клас на опасност 5.1.
(3) До 31 май 2015 г. играчките по ал. 1, 
които съдържат опасни смеси по смисъла на 
Наредбата за реда и начина на класифициране, 
опаковане и етикетиране на химични вещества 
и смеси и вещества, приета с Постановление 
№ 182 на Министерския съвет от 2010 г. (ДВ, 
бр. 68 от 2010 г.), които отговарят на критериите 
от класовете или категориите на опасност по 
ал. 2, не трябва да съдържат такива вещества 
и смеси, които могат да станат възпламеними 
вследствие на отделянето на негорими летливи 
техни съставки.
Чл. 47. Играчките, различни от ударни капси 
за игра, не трябва да бъдат избухващи или да 
съдържат елементи или вещества, избухващи 
при употреба, както е посочено в част втора, 
глава първа. 
Чл. 48. Играчките и по-специално химиче­
ските игри и играчки не трябва да съдържат 
вещества или смеси, които: 
1. при смесване в резултат на химическа 
реакция или нагряване могат да избухнат; 
2. смесени с оксидиращи вещества могат 
да избухнат, или 
3. съдържат летливи съставки, запалими във 
въздушна среда, и могат да образуват възпла­
меними или експлозивни смеси пара/въздух. 
Раздел III
Химични свойства
Чл. 49. Играчките се проектират и произ­
веждат така, че да се избегнат рисковете от 
вредните въздействия върху човешкото здраве, 
дължащи се на излагане на действието на химич­
ните вещества или смеси, от които играчките 
са съставени или които съдържат, когато се 
употребяват при условията, посочени в чл. 25. 
Чл. 50. (1) Играчките по отношение на 
определени категории продукти и на ограни­
ченията за определени химични вещества и 
смеси трябва да съответстват на изискванията 
на Приложение № XVII към Регламент (ЕО) 
№ 1907/2006 на Европейския парламент и на